Han var sønn av sogneprest Johan Fredrik Lundgren og Maria Magdalena Leffler, ble student 1870, dr. philos. 1875, dosent i nordiske språk og germansk sammenlignende språkvitenskap samme år, vikarierte for professoren i nordiske språk 1876 og store deler av 1879. I 1881 ble han utnevnt til lektor ved Nya elementarskolan i Stockholm. Lærergjerningen passet ham ikke, men han kom på sin rette plass som medlem av redaksjonen for Svenska akademiens ordboksarbeide. I forbindelse med dette arbeid ble han fra 1893 fritatt for sitt lektorat. Han ble gift 1884 med Sigrid Sofia Elisabet Malmqvist.